Diari Oficial de la Generalitat Valenciana


Sumari del DOGV 2867, del 12-11-1996 (1996/839875)

ORDRE de 25 de setembre de 1996, de la Conselleria de Cultura, Educació i Ciència, per la qual s'aprova l'experimentació de mòduls professionals per al curs 1995/96.
---------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839875


Data del document
:   25-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de setembre de 1996, de la Conselleria de Cultura, Educació i Ciència, per la qual s'aprova l'experimentació de mòduls professionals per al curs 1995/96.   
El Reial Decret 942/1986, de 9 de maig (BOE 14.05.86), estableix les normes generals per a la realització d'experiències educatives. Per la seua banda, les ordres del Ministeri d'Educació i Ciència, de 8 de febrer de 1988, de 5 de desembre de 1988, de 15 de febrer de 1990 i de 21 de març de 1991, defineixen i aproven l'experimentació de mòduls professionals i la Resolució de 15 de juny de 1988, de la Secretaria General d'Educació del Ministeri d'Educació i Ciència, dóna instruccions per a l'avaluació i qualificació de l'alumnat que cursa els mòduls professionals.  
La Resolució de 20 de gener de 1992 (DOGV de 22.06.93) de la Direcció General d'Ordenació i Innovació Educativa autoritza l'experimentació de mòduls professionals en alguns centres per al curs 1993/94.  
Aixì mateix, l'Ordre de 2 de setembre de 1994, de la Conselleria d'Educació i Ciència (DOGV 07.12.94) prorroga l'autorització de l'experimentació de mòduls professionals en determinats centres per al curs 1994/95.  
D'altra banda, a la Comunitat Valenciana, des del curs escolar 1992/93, determinats centres han sigut autoritzats per implantar anticipadament els ensenyaments del segon cicle d'Educació Secundària Obligatòria i del Batxillerat, definits per la Llei Orgànica 1/1990, de 3 d'octubre, d'Ordenació del Sistema Educatiu.  
L'alumnat d'aquests centres ha finalitzat els estudis de les esmentades etapes educatives a partir del curs acadèmic 1993/94.  
Per a fer efectiva la possibilitat que permeta que aquest alumnat puga elegir la continuïtat dels seus estudis entre les diferents opcions: la Formació Professional específica o els altres ensenyaments (Batxillerat, Ensenyaments Artístics, Ensenyament Universitari), és necessari autoritzar determinats centres per impartir els ensenyaments corresponents a mòduls professionals de nivell 2 i 3, mentre s'aproven els ensenyaments mínims dels estudis corresponents als títols de tècnic i tècnic superior dels diversos cicles formatius de grau mitjà i grau superior, respectivament.  
Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern València,  
Ordene:  
únic  
Extendre, per al curs 1995/96, l'experimentació concedida per al curs 1993/94 (Resolució de 20.01.92 de la Direcció General d'Ordenació i Innovació Educativa; DOGV núm. 1730, de 24.04.92) (correcció d'errades DOGV núm. 1.07.81 de 14. 05.92) i la prorrogada per al curs 1994/95 (Ordre de 02.09.94 de la Conselleria d'Educació i Ciència; DOGV núm. 2.402, de 07.12.94) als centres assenyalats en l'annex de aquesta ordre.  
Disposició Addicional  
D'allò que s'estableix en aquesta ordre s'efectuarà la corresponent inscripció en el Registre de Centres Docents de la Comunitat Valenciana.  
Disposició Transitòria  
Els centres autoritzats mitjantçant aquesta ordre a impartir mòduls professionals la durada dels quals siga superior a la d'un curs acadèmic (i els quals s'assenyalen amb un asterisc) resten autoritzats, per al curs 1996/97, a impartir aquests ensenyaments, per tal que l'alumnat que els haja iniciat en el curs 1995/96 puga finalitzar-los.  
Disposicions Finals  
Primera  
Autoritze les direccions generals d'Ordenació i Innovació Educativa i Política Lingüística, de Centres Docents i de Personal a adoptar totes les resolucions que siguen necessàries per al desplegament adequat d'aquestes experiències educatives.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes es referiran al curs 1995/96.  
Tercera  
Contra aquesta ordre, que esgota la via administrativa, podrà interposar-se, després de la comunicació prèvia a la consellera de Cultura, Educació i Ciència, un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, de conformitat amb el que disposen l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 57 i 58 de la Llei de la Jurisdicció Contenciosa Administrativa. Tot això, sense perjudici del fet que se n'hi interpose qualsevol altre que s'estime oportú.  
València, 25 de setembre de 1996  
La consellera de Cultura, Educació i Ciencia,  
Marcela Miró Pérez  
Annex  
Centre: FORD Espanya.  
Localitat: Almussafes.  
Codi: 62611585.  
Mòduls autoritzats:  
- Manteniment en línia (nivell 2)  
Centre: Escola La Florida.  
Localitat: Catarroja.  
Codi: 88731530.  
Mòduls autoritzats:  
- Administració d'Empreses (nivell 3)  
- Manteniment de Màquines i Sistemes Automàtics (nivell 3)  
- Programador de Gestió (nivell 3)  
Centre: Escola de Capataços Agrícoles.  
Localitat: Catarroja.  
Codi: 55591359.  
Mòduls autoritzats:  
- Hortofruiticultura (nivell 3) (\*)